**Poziv na coworking događanje ''Pokreni svoju karijeru''**

U sklopu aktivnosti projekta ***''Coworking Zadar – suradnjom do inovacija''***, projektni  tim organizira još jedan događaj u novouređenom prostoru COIN – Coworking Industries.

Seminar pod nazivom ***''Pokreni svoju karijeru''***  namijenjen je svima koji žele započeti freelance karijeru ili imaju ideju o započinjanju vlastitog posla, ali im nedostaje korisnih savjeta i informacija od ljudi koji su već prošli kroz sličan poslovni put, a koji mogu približiti faktore ključne za dugoročni uspjeh i upozoriti na moguće pogreške. Na dvosatnom seminaru koji će voditi COIN-ov suradnik Andrey Shtylenko, poduzetnici i freelanceri početnici imat će priliku saznati:

·      Kako usmjeriti svoju karijeru (primjeri iz prakse)?

·      Kako ocijeniti  da li je poslovna ideja vrijedna daljnjeg truda?

·      Kako klijenti ocjenjuju Vaš portfolio i kako izraditi savršen portfolio?

·      Zašto je pozicioniranje u svojoj niši ključno te kako iskoristiti tržišnu poziciju u svoju korist?

·      Kako privući prve klijente dok ste još na samom početku?

·      Koje su tri ključne kvalitete modernog freelancera/poduzetnika?

**Andrey Shtylenko** je serijski poduzetnik koji je u posljednjih 10 godina suosnovao brojne tvrtke za e-poslovanje diljem Europe, Rusije i SAD-a. Trenutno živi u Hrvatskoj te radi kao aktivni suradnik lokalne startup zajednice. Andrey je i mentor u mnogim regionalnim startup inkubacijskim i akceleracijskim programima, kao i autor mnogobrojnih radionica i treninga za profesionalni razvoj, interpersonalne komunikacije i umrežavanja za studente i poduzetnike početnike (<http://www.shtylenko.com/>)

******



Događanje će se održati u **četvrtak, 05. studenoga 2015.** u prostoru COIN-a, Put Murvice 16 (2. kat) s početkom u 18.00 sati. Seminar će se održati na engleskom jeziku.

Zbog ograničenog broja mjesta, zainteresirani se mole da svoju prijavu potvrde na <https://www.entrio.hr/event/pokreni-svoju-karijeru-coin-2816>. Kotizacija se ne naplaćuje.